Broj: 01-30-3383-1/21

Datum: 18.11.2021. godine

**JU SLUŽBA ZA ZAPOŠLJAVANJE ZENIČKO – DOBOJSKOG KANTONA**

Na osnovu člana 20a. Zakona o radu („Službene novine FBiH“ broj: 26/16 i 89/18), člana 4. Uredbe o postupku prijema u radni odnos u Javnom sektoru u Zeničko – dobojskom kantonu („Službene novine ZDK“, broj: 08/19 i 19/20), člana 44. Statuta Službe – Prečišćeni tekst („Službene novine ZDK“ broj: 01/19), Odluke broj: 01-30-3383/21 od 16.11.2021. godine, a u skladu sa Pravilnikom o radu Službe i Pravilnikom o postupku prijema u radni odnos u JU Služba za zapošljavanje Zeničko – dobojskog kantona, direktor Službe raspisuje:

**JAVNI OGLAS**

**za prijem radnika u radni odnos**

**I – Radno mjesto za koje se raspisuje javni oglas:**

 **Viši stručni saradnik za aktivnu politiku zapošljavanja -** 1 (jedan) izvršilac, na neodređeno vrijeme, uz probni rad od 3 (tri) mjeseca, puno radno vrijeme, mjesto rada – Zenica.

 **Kratak opis radnog mjesta**:Prati i proučava propise kojima je regulisana oblast zapošljavanja i kretanja na tržištu rada. Radi na izradi i implementaciji programa, planova i izvještaja iz domena programa aktivne politike zapošljavanja i prati njihovo izvršenje, pruža stručnu pomoć i informacije nezaposlenim osobama i poslodavcima u vezi realizacije programa. Vrši izradu prijedloga ugovora sa poslodavcima i nezaposlenim osobama u vezi realizacije programa. Učestvuje u izradi kriterija i javnih poziva za programe aktivne politike zapošljavanja, te u njihovoj realizaciji. Koordinira ispitivanje tržište rada na kantonalnom nivou prema instrukcijama FZZ u cilju dobijanja podataka i pružanja informacija o kretanjima na tržištu rada. Radi na organizaciji i provođenju sajmova zapošljavanja. Odgovoran je za zaštitu ličnih podataka u skladu sa Zakonom i aktima Službe.

 **Iznos plate**: 1.650,80 KM

**Opšti uslovi za zasnivanje radnog odnosa su:** da ima navršenih 18 godina života; da je državljanin Bosne i Hercegovine; da ima opštu zdravstvenu sposobnost;

**Posebni uslovi za zasnivanje radnog odnosa su**: završena VSS, VII ili VS I ciklus BS (240 ECTS) fakultet društvenog smijera;dvije godine radnog iskustva u struci, poznavanje rada na računaru.

**II – Potrebni dokumenti:**

Uz svojeručno potpisanu prijavu sa kraćom biografijom (sa obaveznom naznakom adrese i e-mail adrese), svi kandidati dostavljaju original ili ovjerene kopije (neovjerene kopije neće se uzeti u razmatranje), slijedeće dokumente: uvjerenje o državljanstvu (ne starije od šest mjeseci od dana izdavanje istog od strane ovlaštenog organa); diploma o završenoj traženoj stručnoj spremi, dokaz o radnom iskustvu i dokaz o poznavanju rada na računaru.

**III – Ispitne oblasti:**

Zakon o posredovanju u zapošljavanju i socijalnoj sigurnosti nezaposlenih osoba FBiH, Pravilnik o evidencijama u oblasti zapošljavanja FBiH, Zakon o upravnom postupku FBiH**,** Pravilnik o kancelarijskom poslovanju u FBiH**,** Zakon o zaštiti ličnih podataka BiH**,** Zakon o radu FBiH, Zakon o obligacionim odnosima BiH, Zakon o slobodi pristupa informacijama FBiH.

S kandidatima koji ispune opšte i posebne uslove provjera znanja vršit će se kroz pismeno i usmeno testiranje. O vremenu održavanja istih kandidati će biti blagovremeno obavješteni.

 **Napomena:**

* Dokaz o radnom iskustvu (potvrde ili uvjerenja) moraju biti precizna i detaljna, te sadržavati sve bitne elemente koji nedvosmisleno ukazuju na traženo radno iskustvo.
* Dokaz o poznavanju rada na računaru - uvjerenje škola ili drugih institucija koje se bave obučavanjem znanja rada na računaru, uvjerenje fakulteta o provjeri znanja rada na računaru, položenom ispitu informatike, ili drugu ispravu fakulteta (ovjerena kopija upisnice – indeksa, dodatak diplomi), koja potvrđuje poznavanje ili znanje rada na računaru
* Pod radnim iskustvom podrazumijeva sevrijeme provedeno na radu u obavljanju određenih poslova i zadataka poslije sticanja diplome VSS (sa minimalno 240 ESCT)
* Izabrani kandidati sa kojima se namjerava zaključiti Ugovor o radu dužni su dostaviti ljekarsko uvjerenje, ne starije od 60 dana, najkasnije u roku od 15 dana od dana zaprimanja obavještenja o njegovom izboru kao najboljeg kandidata
* Ukoliko se dostavlja Uvjerenje o diplomiranju, isto ne smije biti starije od godinu dana.
* Kandidat koji ne pristupi pismenom ili usmenom dijelu ispita smatrat će se da je odustao od daljnje procedure.
* Telefon na koji se mogu dobiti dodatne informacije 032/448-202

**IV - Rok za podnošenje prijava:** 8 (osam) dana od dana objavljivanja.

**V - Ostalo:**

* Lični podaci o podnosiocima prijava su tajni i mogu se prikupljati i obrađivati samo u skladu sa Zakonom o zaštiti ličnih podataka BiH („Službeni glasnik BiH“, broj 49/06, 76/11 i 89/11).
* Prijavu sa traženim podacima treba dostaviti lično ili preporučenom poštom sa naznakom

 **„PRIJAVA NA JAVNI OGLAS – NE OTVARATI“**

 **(navesti naziv radnog mjesta na koje se prijavljuje)**

 JU Služba za zapošljavanje Zeničko-dobojskog kantona

 ul. Adolfa Goldbergera br. 6, 72 000 Zenica

Neuredne, neblagovremene i nepotpune prijave na javni oglas, kao i prijave kandidata koji ne ispunjavaju uslove iz javnog oglasa komisija će odbaciti zaključkom.

JU Služba za zapošljavanje Zeničko-dobojskog kantona nije u obavezi vraćanja dostavljene dokumentacije.

 Direktor

 Anto Pešić, prof.